16 Йәһүә һеҙгә уның ихтыярын үтәр өсөн кем булырға кәрәк, шул булырға ярҙам итә ала. Шуға күрә Йәһүәнән уның эшен башҡарырға теләк һәм көс һорағыҙ. Йәшме һеҙ, оломо, ваҡытығыҙҙы, көсөгөҙҙө һәм мөлкәтегеҙҙе Йәһүәне данлар өсөн ҡулланығыҙ (Вәғ. 9:10). Бер ҡасан да ҡурҡыуҙар арҡаһында хеҙмәттә асылған мөмкинлектәрҙе ҡулдан ысҡындырмағыҙ. Алла эшенә хатта бәләкәй генә булһа ла өлөш индереү — беҙҙең барыбыҙ өсөн дә ҙур хөрмәт, сөнки шулай итеп беҙ ҡайғыртыусан Атабыҙға дан килтерәбеҙ!